Anna Čepmena
Anna Čepmena (krievu: Анна Васильевна Чапман; dzimusi Kuščenko (Кущенко) 1982. gada 23. februārī) ir Krievijas pilsone, kas dzīvoja Ņujorkā, ASV, kad viņa kopā ar deviņām citām personām 2010. gada 27. jūnijā tika arestēta, pamatojoties uz aizdomām par spiegošanu Krievijas labā. Vēlāk viņa atzina savu vainu apsūdzībās. 2010. gada 8. jūlijā viņa tika izraidīta atpakaļ uz Krieviju. Pēc tam A. Čepmena sāka vadīt TV raidījumu "Pasaules noslēpumi" REN TV kanālā.